pythainlp/thai-wiki-dataset-v3 huggingface dataset:
โลโกตตรวาท

โลโกตตรวาท หรือ โลโกตตระ เป็นหนึ่งใน 20 นิกายในศาสนาพุทธยุคแรก เป็นนิกายฝ่ายอาจริยวาทที่แตกแขนงมาจากสำนักมหาสังฆิกะ นิกายโลโกตตรวาทเป็นนิกายที่มีกล่าวถึงเฉพาะหลักฐานทางฝ่ายภาษาสันสกฤตเท่านั้น ไม่มีกล่าวถึงในหลักฐานของฝ่ายบาลี เคยเจริญรุ่งเรืองอยู่ในมัธยมประเทศของประเทศอินเดีย
นิกายโลโกตตรวาทเน้นหลักธรรมที่ว่า โลกียธรรมเท่านั้นที่ไร้แก่นสาร ส่วนโลกุตรธรรมเป็นของจริง  กล่าวคือ ไม่มีสิ่งใดแท้จริงในโลกนี้ เว้นแต่ความว่าง (สุญญตา) สองอย่าง คือ ศูนฺยตาของบุคคล และศูนฺยตาของสรรพสิ่ง พระพุทธเจ้าคือผู้อยู่เหนือโลก (โลโกตตร : โลก + อุตฺตร)  ชีวิตในชาติต่างๆ ของพระองค์ รวมทั้งการปรากฏให้เห็นทางกายภาพเป็นเพียงภาพเท่านั้น พระองค์มิใช่มนุษย์ธรรมดา ผู้ถือนิกายโลโกตตระ เรียกว่า โลโกตตรวาทิน
คัมภีร์สำคัญที่หลงเหลืออยู่อย่างสมบูรณ์ของนิกายโลโกตตรวาท คือ คัมภีร์มหาวัสตุอวทาน ที่แต่งขึ้นด้วยภาษาสันสกฤตผสม
== อ้างอิง ==
อภิชัย โพธิ์ประสิทธิ์ศาสตร์. พระพุทธศาสนามหายาน. พิมพ์ครั้งที่ 4. กรุงเทพฯ : มหามกุฏราชวิทยาลัย, 2539.
นิกายในศาสนาพุทธ
ปริซึมสามเหลี่ยมออกเมนต์

ปริซึมสามเหลี่ยมออกเมนต์ (augmented triangular prism) เป็นทรงหลายหน้า (polyhedron) ที่เกิดจากการนำปริซึมสามเหลี่ยม (triangular prism) มาประกอบกับพีระมิดสี่เหลี่ยมจัตุรัส (square pyramid: J1) หนึ่งอันบนหน้าด้านข้างของปริซึม รูปทรงนี้มีหน้ารูปสามเหลี่ยมด้านเท่า 6 หน้า หน้ารูปสี่เหลี่ยมจัตุรัส 2 หน้า รวม 8 หน้า มี 7 จุดยอด 13 ขอบ และเป็นทรงตันจอห์นสันหมายเลข 49 (Johnson solid: J49)
== ดูเพิ่ม ==
ไบโรทันดาห้าเหลี่ยมไจโรอีลองเกต (gyroelongated pentagonal birotunda: J48)
ปริซึมสามเหลี่ยมไบออกเมนต์ (biaugmented triangular prism: J50)
== แหล่งข้อมูลอื่น ==
ทรงหลายหน้า
ทรงตันจอห์นสัน
ปริซึมสามเหลี่ยมไบออกเมนต์

ปริซึมสามเหลี่ยมไบออกเมนต์ (อังกฤษ: biaugmented triangular prism) เป็นทรงหลายหน้า (polyhedron) ที่เกิดจากการนำปริซึมสามเหลี่ยม (triangular prism) มาประกอบกับพีระมิดสี่เหลี่ยมจัตุรัส (square pyramid: J1) สองอันบนหน้าด้านข้างของปริซึม รูปทรงนี้มีหน้ารูปสามเหลี่ยมด้านเท่า 10 หน้า หน้ารูปสี่เหลี่ยมจัตุรัส 1 หน้า รวม 11 หน้า มี 8 จุดยอด 17 ขอบ และเป็นทรงตันจอห์นสันหมายเลข 50 (Johnson solid: J50)
== ดูเพิ่ม ==
ลำดับทรงตันจอห์นสัน
* ปริซึมสามเหลี่ยมออกเมนต์ (augmented triangular prism: J49)
* ปริซึมสามเหลี่ยมไทรออกเมนต์ (triaugmented triangular prism: J51)
== อ้างอิง ==
ทรงหลายหน้า
ทรงตันจอห์นสัน
ปริซึมสามเหลี่ยมไทรออกเมนต์

ปริซึมสามเหลี่ยมไทรออกเมนต์ (triaugmented triangular prism) เป็นทรงหลายหน้า (polyhedron) ที่เกิดจากการนำปริซึมสามเหลี่ยม (triangular prism) มาประกอบกับพีระมิดสี่เหลี่ยมจัตุรัส (square pyramid: J1) สามอันบนหน้าด้านข้างของปริซึม รูปทรงนี้มีหน้ารูปสามเหลี่ยมด้านเท่าทั้ง 14 หน้า มี 9 จุดยอด 21 ขอบ และเป็นทรงตันจอห์นสันหมายเลข 51 (Johnson solid: J51)
== ดูเพิ่ม ==
ปริซึมสามเหลี่ยมไบออกเมนต์ (augmented triangular prism: J50)
ปริซึมห้าเหลี่ยมออกเมนต์ (augmented pentagonal prism: J52)
== แหล่งข้อมูลอื่น ==
ทรงหลายหน้า
ทรงตันจอห์นสัน
เดลตาฮีดรอน
ปริซึมห้าเหลี่ยมออกเมนต์

ปริซึมห้าเหลี่ยมออกเมนต์ (augmented pentagonal prism) เป็นทรงหลายหน้า (polyhedron) ที่เกิดจากการนำปริซึมห้าเหลี่ยม (pentagonal prism) มาประกอบกับพีระมิดสี่เหลี่ยมจัตุรัส (square pyramid: J1) หนึ่งอันบนหน้าด้านข้างของปริซึม รูปทรงนี้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 4 หน้า และหน้ารูปห้าเหลี่ยมปรกติ 2 หน้า รวม 10 หน้า มี 11 จุดยอด 19 ขอบ และเป็นทรงตันจอห์นสันหมายเลข 52 (Johnson solid: J52)
== ดูเพิ่ม ==
ปริซึมสามเหลี่ยมไทรออกเมนต์ (triaugmented triangular prism: J51)
ปริซึมห้าเหลี่ยมไบออกเมนต์ (biaugmented pentagonal prism: J53):)
== แหล่งข้อมูลอื่น ==
ทรงหลายหน้า
ทรงตันจอห์นสัน
ปริซึมห้าเหลี่ยมไบออกเมนต์

ปริซึมห้าเหลี่ยมไบออกเมนต์ (biaugmented pentagonal prism) เป็นทรงหลายหน้า (polyhedron) ที่เกิดจากการนำปริซึมห้าเหลี่ยม (pentagonal prism) มาประกอบกับพีระมิดสี่เหลี่ยมจัตุรัส (square pyramid: J1) สองอันบนหน้าด้านข้างของปริซึม ซึ่งเป็นหน้าที่ไม่อยู่ติดกัน รูปทรงนี้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 3 หน้า และหน้ารูปห้าเหลี่ยมปรกติ 2 หน้า รวม 13 หน้า มี 12 จุดยอด 23 ขอบ และเป็นทรงตันจอห์นสันหมายเลข 53 (Johnson solid: J53) (หากพีระมิดอยู่บนหน้าที่ติดกันจะไม่ใช่ทรงนูน และไม่สามารถจัดเป็นทรงตันจอห์นสันด้วย)
== ดูเพิ่ม ==
ปริซึมห้าเหลี่ยมออกเมนต์ (augmented pentagonal prism: J52)
ปริซึมหกเหลี่ยมออกเมนต์ (augmented hexagonal prism: J54)
== แหล่งข้อมูลอื่น ==
ทรงหลายหน้า
ทรงตันจอห์นสัน
ปริซึมหกเหลี่ยมออกเมนต์

ปริซึมหกเหลี่ยมออกเมนต์ (augmented hexagonal prism) เป็นทรงหลายหน้า (polyhedron) ที่เกิดจากการนำปริซึมหกเหลี่ยม (hexagonal prism) มาประกอบกับพีระมิดสี่เหลี่ยมจัตุรัส (square pyramid: J1) หนึ่งอันบนหน้าด้านข้างของปริซึม รูปทรงนี้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 5 หน้า และหน้ารูปหกเหลี่ยมปกติ 2 หน้า รวม 11 หน้า มี 13 จุดยอด 22 ขอบ และเป็นทรงตันจอห์นสันหมายเลข 54 (Johnson solid: J54)
== ดูเพิ่ม ==
ปริซึมห้าเหลี่ยมไบออกเมนต์ (biaugmented pentagonal prism: J53)
ปริซึมหกเหลี่ยมพาราไบออกเมนต์ (parabiaugmented hexagonal prism: J55)
== แหล่งข้อมูลอื่น ==
ทรงหลายหน้า
ทรงตันจอห์นสัน
ปริซึมหกเหลี่ยมพาราไบออกเมนต์

ปริซึมหกเหลี่ยมพาราไบออกเมนต์ (parabiaugmented hexagonal prism) เป็นทรงหลายหน้า (polyhedron) ที่เกิดจากการนำปริซึมหกเหลี่ยม (hexagonal prism) มาประกอบกับพีระมิดสี่เหลี่ยมจัตุรัส (square pyramid: J1) สองอันบนหน้าด้านข้างของปริซึม ซึ่งเป็นหน้าที่อยู่ตรงข้ามกัน รูปทรงนี้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 4 หน้า และหน้ารูปหกเหลี่ยมปรกติ 2 หน้า รวม 14 หน้า มี 14 จุดยอด 26 ขอบ และเป็นทรงตันจอห์นสันหมายเลข 55 (Johnson solid: J55)
== ดูเพิ่ม ==
ลำดับทรงตันจอห์นสัน
* ปริซึมหกเหลี่ยมออกเมนต์ (augmented hexagonal prism: J54)
* ปริซึมหกเหลี่ยมเมทาไบออกเมนต์ (metabiaugmented hexagonal prism: J56)
== แหล่งข้อมูลอื่น ==
ทรงหลายหน้า
ทรงตันจอห์นสัน
ปริซึมหกเหลี่ยมเมทาไบออกเมนต์

ปริซึมหกเหลี่ยมเมทาไบออกเมนต์ (metabiaugmented hexagonal prism) เป็นทรงหลายหน้า (polyhedron) ที่เกิดจากการนำปริซึมหกเหลี่ยม (hexagonal prism) มาประกอบกับพีระมิดสี่เหลี่ยมจัตุรัส (square pyramid: J1) สองอันบนหน้าด้านข้างของปริซึม ซึ่งเป็นหน้าที่ไม่อยู่ติดกันหรือตรงข้ามกัน รูปทรงนี้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 4 หน้า และหน้ารูปหกเหลี่ยมปรกติ 2 หน้า รวม 14 หน้า มี 14 จุดยอด 26 ขอบ และเป็นทรงตันจอห์นสันหมายเลข 56 (Johnson solid: J56) (หากพีระมิดอยู่บนหน้าที่ติดกันจะไม่ใช่ทรงนูน และไม่สามารถจัดเป็นทรงตันจอห์นสันด้วย)
== ดูเพิ่ม ==
ปริซึมหกเหลี่ยมพาราไบออกเมนต์ (parabiaugmented hexagonal prism: J55)
ปริซึมหกเหลี่ยมไทรออกเมนต์ (triaugmented hexagonal prism: J57)
== แหล่งข้อมูลอื่น ==
ทรงหลายหน้า
ทรงตันจอห์นสัน
ปริซึมหกเหลี่ยมไทรออกเมนต์

ปริซึมหกเหลี่ยมไทรออกเมนต์ (triaugmented hexagonal prism) เป็นทรงหลายหน้า (polyhedron) ที่เกิดจากการนำปริซึมหกเหลี่ยม (hexagonal prism) มาประกอบกับพีระมิดสี่เหลี่ยมจัตุรัส (square pyramid: J1) สามอันบนหน้าด้านข้างของปริซึม ซึ่งเป็นหน้าที่ไม่อยู่ติดกัน รูปทรงนี้มีหน้ารูปสามเหลี่ยมด้านเท่า 12 หน้า หน้ารูปสี่เหลี่ยมจัตุรัส 3 หน้า และหน้ารูปหกเหลี่ยมปรกติ 2 หน้า รวม 17 หน้า มี 15 จุดยอด 30 ขอบ และเป็นทรงตันจอห์นสันหมายเลข 57 (Johnson solid: J57) (หากพีระมิดอยู่บนหน้าที่ติดกันจะไม่ใช่ทรงนูน และไม่สามารถจัดเป็นทรงตันจอห์นสันด้วย)
== ดูเพิ่ม ==
ปริซึมหกเหลี่ยมเมทาไบออกเมนต์ (metabiaugmented hexagonal prism: J56)
ทรงสิบสองหน้าออกเมนต์ (augmented dodecahedron: J58)
== แหล่งข้อมูลอื่น ==
ทรงหลายหน้า
ทรงตันจอห์นสัน
ภาพลวงตาตาราง

ภาพลวงตาตาราง (Grid illusion) เป็นภาพลวงตาชนิดหนึ่ง คิดค้นโดย ลูดิมาร์ เฮอร์มันน์ ในปี พ.ศ. 2413 มีลักษณะเป็นตารางที่มีพื้นสีดำและเส้นขอบสีขาว เมื่อมองภาพนี้จะเห็นจุดสีเทาบริเวณจุดตัดของเส้นขอบ แต่จุดดังกล่าวจะหายไปเมื่อมองไปที่จุดนั้น
ภาพลวงตา
ภาพลวงตาสีเดียวกัน

ภาพลวงตาสีเดียวกัน (Same color illusion) เป็นภาพลวงตาชนิดหนึ่ง คิดค้นโดย เอ็ดเวิร์ด เอช อเดลสัน ในปี พ.ศ. 2538 มีลักษณะเป็นตารางหมากรุก ช่อง A จะดูเหมือนว่ามีสีเข้มกว่าช่อง B แต่ในความเป็นจริงแล้ว ช่อง A และช่อง B มีสีเดียวกัน
ภาพลวงตา
พาวเวอร์เรนเจอร์ ไลท์สปีด เรสคิว

พาวเวอร์ เรนเจอร์ ไลท์ สปีด เรสคิว (Power Rangers Lightspeed Rescue) เริ่มออกฉายเมื่อ 12 กุมภาพันธ์ ค.ศ. 2000 - 18 พฤศจิกายน ค.ศ. 2000
== เนื้อเรื่องย่อ ==
== ตัวละครหลัก PRLR==
Red Lightspeed Rescue Ranger /Carter Grayson (แสดงโดย Sean Cw Johnson)
ชายหนุ่มนักดับเพลิงกู้ภัยโลก ซึ่งเขาเป็นผู้รักษาความยุติธรรมของโลก เพื่อจะจัดการกับวายร้ายให้โลกสงบสุขกลับคืนมา
Blue Lightspeed Rescue Ranger / Chad Lee (แสดงโดย Michael Chaturantabut)
เคยทำงานสวนน้ำมาก่อน เขาชอบการซ้อมคาราเต้เป็นส่วนมาก
Green Lightspeed Rescue Ranger / Joel Rawlings
เป็นคนที่ชอบอาชีพแบบคาวบอยผาดโผนและเป็นคนรักความสนุกสนานร่าเริง
Yellow Lightspeed Rescue Ranger / Kelsey Winslow
หญิงสาวที่ชอบปีนหน้าผาสูง เป็นคนที่ชอบ Chad มาก
Pink Lightspeed Rescue Ranger / Dana Mitchell
ลูกสาวคนเล็กของกัปตัน Mitchell เป็นผู้รวบรวมและค้นหาสมาชิกเหล่าเรนเจอร์ ขึ้นมา
Titanium Lightspeed Rescue Ranger / Ryan Mitchell
พี่ชายของ Dana ที่หายสาบสูญไปตั้งแต่เล็ก
== ตัวละครที่เกี่ยวข้องกับ PRLR ==
Captain Mitchell
กัปตันของหน่วยกู้ภัยพาวเวอร์เรนเจอร์
Miss Angela Fairweather
Marina
คนรักของ Chad เป็นลูกสาวของจ้าวสมุทร Neptune
Neptune
เทพเจ้าสมุทร แห่งโรมันโบราณ เป็นพ่อของ Marina
Mr. Tamashiro
เป็นอาจารย์ของ Chad Lee
Galaxy Power Rangers
นักรบจากดาวทางช้างเผือก ซึ่งช่วยเหลือ พวก ไลท์ สปิด เรสคิว เพื่อจะต่อกรกับกลุ่มเจ้าชาย OLYMPIUS และ Trakeena
Time Force Power Rangers
== อุปกรณ์และพาหนะของเหล่า PRLR ==
Rescue Morphers
อุปกรณ์แปลงร่างของเรนเจอร์ซึ่งใช่รหัสเรียกว่า  Lightspeed Rescue
Titanium Morpher
อุปกรณ์แปลงร่างของ ryan ตัวเครื่องเป็นรูปอักษรM ใช้รหัสในการแปลงร่างเรียกว่า Titanium Powers
Battle Booster
Rescue Blaster
Titanium Laser
Rescuebird
V-Lancers
Thermo Blasters
Trans Armor Cycle
ชุดเกราะBattliser ที่คาร์เตอร์ใช้เป็น Trans Armor Cycle ที่แปลงกายมาจากมอเตอร์ไซด์
Mega Battle Armor
ชุดเกราะBattliser  ที่ Green Rangers กับ Blue Rangers ใช้ในการโจมตีและกู้ภัย รหัสที่ใช้คือ 861
Lightspeed Cycles
มอเตอร์ไซด์ของคาร์เตอร์
Rescue Rover
Mobile Armor Vehicle
== Megazord ==
Lightspeed Megazord
:Pyro Rescue One
:Hydro Rescue Two
:Aero Rescue Three
:Haz Rescue Four
:Med Rescue Five
:Hydro mode
Supertrain Megazord
:Rail Rescues 1
:Rail Rescues 2
:Rail Rescues 3
:Rail Rescues 4
:Rail Rescues 5
Max Solarzord
Lightspeed Solarzord
Omegazord
:Omega Zords 1
:Omega Zords 2
:Omega Zords 3
:Omega Zords 4
:Omega Zords 5
:Omega Zords beast mode
Lifeforce Megazord
== วายร้าย ==
ราชินีปีศาจบันชีร่า
ราชินีแห่งเผ่าปีศาจซึ่งปรากฏตัวประมาณกลางเรื่อง
ไดโบลิโค
รองหัวหน้าของเผ่าปีศาจที่เกลียดบันชีร่า เพื่อนรักของโลคิ ไดโบลิโคมีหน้าที่ทำลายมาริเนอร์เบย์ เพื่อสร้างปราสาท
โลคิ
ไวปร้า
ปีศาจหญิงที่เหมือนมนุษย์นอกจากราชินีบันชีร่า
อิมปุส / โอลิมปุส
จิงเซอร์
ปีศาจแมลงวัน มีหน้าที่ขยายร่างมอนสเตอร์
== เกร็ดความรู้ ==
Titanium Ranger เป็นตัวละครที่ถูกสร้างขึ้นมาเฉพาะอเมริกาเท่านั้น ไม่มีการปรากฏตัวในโกโกไฟว์ แต่อย่างใด
Titanium Ranger มีที่มาและนิสัยคล้ายคลึงกับ ไบร/ดราก้อนเรนเจอร์ (จูเรนเจอร์) แต่ต่างกันตรงที่ ไบร ไม่สามารถรอดชีวิตได้ ส่วนไรอัน รอดชีวิตกลับมาและปรากฏตัวใน ไทม์ฟอร์ช
ลไลท์ สปีด เรสคิว
รายการโทรทัศน์ที่มีฉากในรัฐแคลิฟอร์เนีย
ปลากระเบนกิตติพงษ์

ปลากระเบนกิตติพงษ์ หรือ ปลากระเบนแม่กลอง (Kittipong's whipray; ) ปลากระเบนน้ำจืดชนิดใหม่ของโลก อยู่ในวงศ์ปลากระเบนธง (Dasyatidae) มีรูปร่างเหมือนปลากระเบนในวงศ์นี้ทั่วไป ต่างกันที่ด้านหลังจะมีสีน้ำตาลเข้มอมเหลือง รอบวงของลำตัว หาง ช่องหายใจ ช่องเหงือกและขอบด้านล่างของตัวเป็นสีคล้ำ และจำนวนของฟันซึ่งมีลักษณะเป็นซี่เล็ก ๆ บริเวณขากรรไกรล่างมีจำนวนมากถึง 14-15 แถว ส่วนลำตัวมีขนาดใหญ่สุดประมาณ 60 เซนติเมตร ส่วนหางยาว 50-80 เซนติเมตร น้ำหนักประมาณ 3 กิโลกรัม
ปลากระเบนกิตติพงษ์ ได้ถูกจำแนกออกจากปลากระเบนขาว (H. signifer) ซึ่งเป็นปลากระเบนลักษณะคล้ายคลึงกัน จากการสังเกตของเจ้าของร้านขายปลาสวยงามแห่งหนึ่งในตลาดกลางปลาสวยงาม อำเภอบ้านโป่ง จังหวัดราชบุรี จากนั้น กิตติพงษ์ จารุธาณินทร์ นักสำรวจปลาน้ำจืดชาวไทยที่มีชื่อเสียงได้ส่งตัวอย่างต้นแบบแรกให้แก่ ดร.ชวลิต วิทยานนท์ นักมีนวิทยาชาวไทย และ ดร.ไทสัน อาร์. โรเบิร์ตส์ แห่งสถาบันสมิธโซเนียน ได้ร่วมกันอนุกรมวิธาน และได้ให้ชื่อวิทยาศาสตร์เพื่อเป็นเกียรติแก่กิตติพงษ์
แหล่งอาศัยของปลากระเบนกิตติพงษ์  พบได้บ่อยในแม่น้ำแม่กลองในบริเวณที่เป็นน้ำจืด ตั้งแต่จังหวัดราชบุรีถึงกาญจนบุรี บริเวณหลังเขื่อนแม่กลองพบได้น้อยมาก เนื่องจากการปิดเขื่อนที่ต่อเนื่องยาวนานนับสิบปี นอกจากนี้แล้วยังพบได้บ้างในแถบลุ่มแม่น้ำเจ้าพระยา แต่ก็พบได้น้อยมาก และยังพบได้ที่รัฐปะหังและซาราวัก ในประเทศมาเลเซียอีกด้วย โดยชาวบ้านในจังหวัดกาญจนบุรีเรียกว่า "ปลากระเบนเหลือง" หรือ "ปลากระเบนทราย"
ปัจจุบัน ปลากระเบนกิตติพงษ์สามารถขยายพันธุ์ในที่เลี้ยงได้แล้วโดยกรมประมง
== อ้างอิง ==
== แหล่งข้อมูลอื่น==
รูปและข้อมูลปลากระเบนกิตติพงษ์
ข่าวค้นพบปลากระเบนชนิดใหม่ในไทย 
สกุลไฮแมนทูรา
กระเบนแม่กลอง
กระเบนแม่กลอง
กระเบนแม่กลอง
กระเบนแม่กลอง
กระเบนแม่กลอง
พื้นที่สงวนชีวมณฑลโลกในประเทศไทย

พื้นที่สงวนชีวมณฑลโลกภายใต้โครงการมนุษย์และชีวมณฑล (Man and the Biosphere (MAB) Programme) ขององค์การยูเนสโก ในประเทศไทยมีทั้งสิ้น 5 แห่ง ได้แก่
พื้นที่สงวนชีวมณฑลสะแกราช (Sakaerat Biosphere Reserve) จังหวัดนครราชสีมา ตั้งแต่ พ.ศ. 2519 เริ่มจากบริเวณพื้นที่ของสถานีวิจัยสิ่งแวดล้อมสะแกราชในปัจจุบัน ในเวลาต่อมาได้ขยายขอบเขตพื้นที่รอบนอก เพื่อการส่งเสริมการมีส่วนร่วมในการอนุรักษ์ทรัพยากรธรรมชาติในอนาคต ครอบคลุมพื้นที่ 5 ตำบลของอำเภอวังน้ำเขียว ( ตำบลอุดมทรัพย์ ตำบลวังน้ำเขียว ตำบลวังหมี ตำบลไทยสามัคคี  และตำบลระเริง) และ 6 ตำบลในอำเภอปักธงชัย (ตำบลภูหลวง ตำบลตะขบ ตำบลตูม ตำบลสุขเกษม) เป็นแหล่งรวบรวมข้อมูลเกี่ยวกับปัจจัยสิ่งแวดล้อมในป่าเขตร้อน และเป็นสถานที่ศึกษาค้นคว้า วิจัยระบบนิเวศเป็นป่าดิบแล้งและป่าเต็งรัง
พื้นที่สงวนชีวมณฑลแม่สา-คอกม้า (Mae Sa-Kog Ma Biosphere Reserve) จังหวัดเชียงใหม่ ตั้งแต่ พ.ศ. 2520 ครอบคลุมพื้นที่บางส่วนของอุทยานแห่งชาติ 3 แห่ง ได้แก่ อุทยานแห่งชาติดอยสุเทพ-ปุย อุทยานแห่งชาติออบขาน และอุทยานแห่งชาติขุนขาน จังหวัดเชียงใหม่ ครอบคลุมพื้นที่บางส่วนของอำเภอเมือง อำเภอแม่ริม อำเภอหางดง และอำเภอสะเมิง ประกอบด้วย 2 พื้นที่ลุ่มน้ำหลัก คือ ลุ่มน้ำแม่สาและลุ่มน้ำห้วยคอกม้า ซึ่งมีบทบาทสำคัญในการศึกษาและวิจัยทางด้านลุ่มน้ำธรรมชาติและอุทกวิทยา และเป็นต้นแบบของการจัดการลุ่มน้ำ รวมทั้งเป็นแหล่งที่มีความหลากหลายทางชีวภาพทั้งชนิดพันธุ์พืชและพันธุ์สัตว์
พื้นที่สงวนชีวมณฑลป่าสักห้วยทาก (Hauy Tak Teak Biosphere Reserve) จังหวัดลำปาง ตั้งแต่ พ.ศ. 2520 ตั้งอยู่ที่ป่าสงวนแห่งชาติแม่งาว อำเภองาว จังหวัดลำปาง เป็นป่าไม้สักธรรมชาติที่เป็นแหล่งพันธุกรรมที่ดีที่สุดแห่งหนึ่งของโลก นอกจากนั้น ยังมีความหลากหลายทางวัฒนธรรมและคุณค่าในฐานะแหล่งโบราณคดีก่อนประวัติศาสตร์ อย่างแหล่งภาพเขียนสีประตูผา  และแหล่งภาพเขียนโบรณาบ้านห้วยหก
พื้นที่สงวนชีวมณฑลระนอง (Ranong Biosphere Reserve) จังหวัดระนอง ตั้งแต่ พ.ศ. 2540 เป็นพื้นที่สงวนชีวมณฑลที่มีระบบนิเวศแบบป่าชายเลนเป็นจุดเด่น ครอบคลุมพื้นที่ป่าชายเลนของอำเภอเมืองระนองที่มีคุณค่า ประกอบด้วยป่าชายเลนดั้งเดิมที่ไม่ผ่านการทำไม้ซึ่งคงเหลือไม่กี่แห่งในประเทศไทย โกงกางยักษ์อายุ 200 ปี ป่าชายเลนระนองมีความสำคัญในการรักษาความสมดุลของสภาพแวดล้อม ชายฝั่งทะเลเป็นแนวป้องกันลมพายุ และแหล่งเพาะพันธุ์สัตว์น้ำนานาชนิด เป็นบริเวณที่มีการศึกษาวิจัยเกี่ยวกับระบบนิเวศวิทยาป่าชายเลนมาเป็นเวลานานจนเป็นแบบอย่างของการค้นคว้าวิจัยให้กับพื้นที่อื่น ๆ
พื้นที่สงวนชีวมณฑลดอยเชียงดาว (Doi Chiang Dao Biosphere Reserve) จังหวัดเชียงใหม่ ตั้งแต่ พ.ศ. 2564
==อ้างอิง==
== แหล่งข้อมูลอื่น ==
พื้นที่สงวนชีวมณฑล
สถานีวิจัยสิ่งแวดล้อมสะแกราช
สถานีวิจัยสิ่งแวดล้อมสะแกราช
พื้นที่สงวนชีวมณฑลแม่สา-คอกม้า
พื้นที่สงวนชีวมณฑลระนอง
Country Report : Kingdom of Thailand - UNESCO
ขนสัตว์

ขนสัตว์ หมายถึง ขนที่ปกคลุมร่างกายของสัตว์เลี้ยงลูกด้วยนมที่ไม่ใช่มนุษย์ แต่ก็ไม่ใช่ทุกชนิดที่จะมีขนสัตว์ ซึ่งจะใช้คำว่า เปลือย หรือ ไร้ขน ประกอบ เช่น สุนัขไร้ขน เป็นต้น ขนสัตว์ประกอบด้วยขนชั้นล่าง (ground/down hair) ขนชั้นบน (guard hair) และบางชนิดก็มีขนชั้นกลาง (awn hair) ขนชั้นล่างจะเป็นขนเส็นสั้นๆ เป็นฝอย แบน หยักศก และหนาแน่นกว่าชั้นบน เพื่อเก็บกักอากาศ ส่วนขนชั้นบนจะเป็นเส้นยาวและตรง ขนชั้นนี้จะเป็นชั้นที่มองเห็นได้ปกติทั่วไป และอาจมีสีและลวดลายอยู่ด้วย
ขนของสัตว์
เอกสาร

เอกสาร คือ กระดาษ หรือวัตถุใด ๆ ที่ได้ถูกบันทึก หรือทำให้ปรากฏด้วยการเขียน พิมพ์ ถ่ายรูป บันทึก หรือวิธีอื่นใด ให้ปรากฏเป็นข้อมูล ข่าวสาร ตัวเลข แบบ แผนผัง หรือสัญลักษณ์ อย่างใดอย่างหนึ่ง ซึ่งทำให้เกิดความหมายเพื่อการสื่อสารเกิดความเข้าใจได้
ในสมัยโบราณ เอกสารจะปรากฏเป็นข้อความที่บันทึกลงในแผ่นหนัง ผ้า ใบลานหรือวัสดุที่คาดว่าจะมีความคงทน และหาได้ในขณะนั้น ต่อมาเมื่อมีกระดาษ ข้อมูล ข่าวสารต่าง ๆ จึงถูกบันทึกในกระดาษ เกิดเป็นคัมภีร์ หนังสือ และเอกสารต่าง ๆ
ในยุคปัจจุบัน จะมีการบันทึกข้อมูล ข่าวสาร ด้วยระบบทางอิเล็กทรอนิกส์ ลงในฮาร์ดดิสก์ หรือ จานบันทึกแบบแข็ง ฟลอปปี้ดิสก์ (จานบันทึกแบบอ่อน) คอมแพคดิสค์ (Compact Disc) หรือซีดี หรือแผ่นดีวีดีเกิดเป็นเอกสารที่เรียกว่า เอกสารอิเล็กทรอนิกส์
== ประเภทของเอกสาร ==
การแบ่งประเภทของเอกสารสามารถแบ่งได้หลายแบบ ตัวอย่างเช่น
เอกสารส่วนตัว/เอกสารทั่วไป
เอกสารทั่วไป/เอกสารลับ
เอกสารฉบับร่าง/เอกสารฉบับสมบูรณ์
เอกสารต้นฉบับ/เอกสารสำเนา
ในระบบคุณภาพ จะแบ่งเป็น เอกสารควบคุม/เอกสารไม่ควบคุม
ฯลฯ
อย่างไรก็ตาม เอกสารสามารถจำแนกเป็นประเภทใหญ่ ๆ ได้ ดังนี้
เอกสารทางด้านการศึกษา เช่น วิทยานิพนธ์ งานวิจัย ฯลฯ
เอกสารทางธุรกิจและบัญชี เช่น สัญญา ข้อเสนอ งบการเงิน เอกสารประกวดราคา ฯลฯ
เอกสารทางกฎหมายและการเมือง
เอกสารทางราชการ
เอกสารสื่อสิ่งพิมพ์ ต่าง ๆ เช่นหนังสือพิมพ์ หนังสือ แผ่นพับ แผ่นปลิว ต่าง ๆ ฯลฯ
ฯลฯ
==  ดูเพิ่ม ==
การค้นคว้าเอกสารและงานวิจัยที่เกี่ยวข้อง 
การตรวจพิสูจน์เอกสาร
เอกสารประกอบการสอน 
เอกสาร
วิทยาการสารสนเทศ
ยุคโชวะ

ยุคโชวะ  คือการนับช่วงยุคหนึ่งในประวัติศาสตร์ญี่ปุ่นในรัชกาลของสมเด็จพระจักรพรรดิฮิโระฮิโตะ (โชวะ) รัชกาลเดียว เริ่มต้นขึ้นใน ค.ศ. 1926 และสิ้นสุดใน ค.ศ. 1989 รวมระยะเวลาทั้งสิ้น 62 ปี 14 วัน ซึ่งนับได้ว่าเป็นช่วงรัชกาลที่ยาวที่สุดในประวัติศาสตร์ของประเทศญี่ปุ่น อนึ่งในประวัติศาสตร์ของยุคโชวะจะถูกแบ่งเป็นช่วงก่อนปี 1945 ซึ่งเป็นช่วงแห่งการแผ่ขยายแสนยานุภาพทางทหาร และช่วงหลังปี 1945 ซึ่งเป็นช่วงฟื้นฟูประเทศหลังแพ้สงครามจนกระทั่งได้ก้าวขึ้นมาเป็นมหาอำนาจทางเศรษฐกิจ อุตสาหกรรม และเทคโนโลยี
== การเปลี่ยนรัชศก ==
25 ธันวาคม ค.ศ. 1926 (ปี ไทโช ที่ 15) : ได้มีการประกาศใช้รัชศกโชวะอย่างเป็นทางการหลังการเสด็จสวรรคตของ จักรพรรดิไทโช พร้อมกับการขึ้นสืบราชบัลลังก์ของ เจ้าชายฮิโระฮิโตะ ที่มกุฎราชกุมารและผู้สำเร็จราชการ
7 มกราคม ค.ศ. 1989 (ปี โชวะ ที่ 64): รัชศกโชวะสิ้นสุดลงเมื่อจักรพรรดิโชวะเสด็จสวรรคตพร้อมกับการขึ้นสืบราชบัลลังก์ของ เจ้าชายอากิฮิโตะ พระราชโอรสองค์ใหญ่ที่มกุฎราชกุมาร
== เหตุการณ์ในปีโชวะ ==
10 พฤศจิกายน ค.ศ. 1928 (ปีโชวะที่ 3): สมเด็จพระจักรพรรดิฮิโรฮิโตะได้ประกอบพระราชพิธีราชาภิเษก ณ พระราชวังหลวงเกียวโต
18 กันยายน ค.ศ. 1931 (ปีโชวะที่ 6): เกิดอุบัติการณ์มุกเดนขึ้นในดินแดนแมนจูเรีย อันเป็นจุดเริ่มต้นที่นำไปสู่สงครามจีน–ญี่ปุ่นครั้งที่สอง
23 ธันวาคม ค.ศ. 1933 (ปีโชวะที่ 8): สมเด็จพระจักรพรรดินีนางาโกะได้มีพระประสูติกาลพระราชโอรสองค์ใหญ่คือ เจ้าชายอากิฮิโตะ
7 ธันวาคม ค.ศ. 1941 (ปีโชวะที่ 16): กองทัพญี่ปุ่นบุกโจมตีอ่าว เพิร์ลฮาร์เบอร์ เป็นการประกาศสงครามอย่างเป็นทางการกับสหรัฐอเมริกา
6 สิงหาคม ค.ศ. 1945 (ปีโชวะที่ 20): สหรัฐอเมริกา ได้ส่งเครื่องบินทิ้งระเบิดหนัก B-29 ไปทิ้งระเบิดปรมาณูลิตเติ้ลบอยเหนือเมือง ฮิโรชิม่า
9 สิงหาคม ค.ศ. 1945 (ปีโชวะที่ 20): สหรัฐอเมริกา ได้ส่งเครื่องบินทิ้งระเบิดหนัก B-29 ไปทิ้งระเบิดปรมาณูแฟตแมนเหนือเมือง นางาซากิ
18 ธันวาคม ค.ศ. 1956 (ปีโชวะที่ 31): ญี่ปุ่นเข้าร่วมเป็นสมาชิกในองค์การสหประชาชาติ
ตุลาคม-พฤศจิกายน ค.ศ. 1964 (ปีโชวะที่ 39): ญี่ปุ่นเป็นเจ้าภาพกีฬาโอลิมปิกฤดูร้อน และพาราลิมปิกฤดูร้อน
ค.ศ. 1972 (ปีโชวะที่ 47): สหรัฐอเมริกาส่งมอบเกาะโอกินาวะคืนแก่ญี่ปุ่น
7 มกราคม ค.ศ. 1989 (ปีโชซะที่ 64): จักรพรรดิฮิโรฮิโตะเสด็จสวรรคต
==ตารางเทียบศักราช==
 
ช
จักรวรรดิญี่ปุ่น
จักรพรรดิโชวะ
ภาษาซาซัก

ภาษาซาซัก เป็นภาษาที่พูดโดยชาวซาซักซึ่งอยู่ในเกาะลมบก ประเทศอินโดนีเซีย มีความใกล้เคียงกับภาษาบาหลีและภาษากัมเบอราในเกาะซุมบาวา แบ่งเป็น 5 สำเนียง
ซาซักเหนือ (กูโต-กูเต)
ซาซักตะวันออกเฉียงเหนือ (เงโต-เงเต)
ซาซักกลาง (เมโน-เมเน)
ซาซักตะวันออก-กลาง ซาซักตะวันตก-กลาง (เงโน-เงเน)
ซาซักใต้-กลาง (มรียัก-มรีกู)
== ผู้พูด ==
ผู้พูดภาษาซาซักคือชาวซาซักที่อาศัยอยู่บนเกาะลมบกที่อยู่ระหว่างเกาะบาหลี (ตะวันตก) กับเกาะซุมบาวา (ตะวันออก) ในจังหวัดนูซาเติงการาตะวันตก ประเทศอินโดนีเซีย โดยมีจำนวนผู้พูดประมาณ 2.7 ล้านคนใน ค.ศ. 2010 เกือบร้อยละ 85 ของประชากรบนเกาะลมบก มีการใช้งานภาษาซาซักในระดับครอบครัวและหมู่บ้าน แต่ไม่ได้มีสถานะทางการ เนื่องด้วยภาษาอินโดนีเซีย ภาษาประจำชาติ เป็นภาษาสำหรับการศึกษา การปกครอง กาารรู้หนังสือ และการสื่อสารระหว่างเชื้อชาติ ชาวซาซักไม่ได้เป็นเพียงกลุ่มชาติพันธุ์เดียวที่อาศัยอยู่บนเกาะลมบกเท่านั้น มีชาวบาหลีประมาณ 300,000 คนอาศัยอยู่ในบริเวณฝั่งตะวันตกของเกาะ และใกล้กับมาตารัม เมืองหลักของจังหวัด ในเขตเมืองที่มีความหลากหลายทางชาติพันธุ์มากกว่า เกิดการเปลี่ยนแปลงภาษาไปเป็นภาษาอินโดนีเซียบ้าง ซึ่งส่วนใหญ่อยู่ในรูปแบบการสลับและปนรหัสมากกว่าละทิ้งภาษาซาซัก
== การจำแนกและภาษาที่เกี่ยวข้อง ==
K. Alexander Adelaar นักภาษาศาสตร์สาขาออสโตรนีเซียน จัดให้ภาษาซาซักเป็นหนึ่งในกลุ่มภาษามลายู-ซุมบาวา (กลุ่มที่เขาระบุได้ตอนแรก) ของกลุ่มภาษามลายู-พอลินีเชียตะวันตกในเอกสารเมื่อ ค.ศ. 2005 ภาษาพี่น้องที่ใกล้ชิดกับภาษาซาซักที่สุดคือภาษาซุมบาวาและภาษาบาหลี ทั้งสามภาษารวมกันเป็นกลุ่มย่อยบาหลี-ซาซัก-ซุมบาวา ทั้งกลุ่มย่อยบาหลี-ซาซัก-ซุมบาวา, มาเลย์อิก (รวมภาษามลายู, อินโดนีเซีย และมีนังกาเบา) และจาม (รวมภาษาอาเจะฮ์) ถูกรวมเข้าในสาขาของกลุ่มภาษามลายู-ซุมบาวา ส่วนอีกสองสาขาคือซุนดาและมาดูรา การจำแนกนี้จัดให้ภาษาชวาที่เคยถือว่าอยู่ในกลุ่มเดียวกัน อยู่ข้างนอกกลุ่มภาษามลายู-ซุมบาวา และตั้งอยู่ในอีกสาขาของกลุ่มภาษามลายู-พอลินีเชียตะวันตก
อย่างไรก็ตาม บลัสต์ (2010) และ สมิธ (2017) ปฏิเสธข้อเสนอมลายู-ซุมบาวา โดยทั้งสองคนรวมกลุ่มภาษาบาหลี-ซาซัก-ซุมบาวาเข้าในกลุ่มย่อยสมมติ "อินโดนีเซียตะวันตก" ร่วมกับภาษาชวา มาดูรา ซุนดา ลัมปุง เกรตเตอร์บารีโต และเกรตเตอร์บอร์เนียวเหนือ
ภาษากวิ ภาษาวรรณกรรมที่อิงจากภาษาชวาเก่า มีอิทธิพลต่อภาษาซาซักอย่างมาก โดยมีการใช้ภาษานี้ในโรงละครหุ่นกระบอก กวี และเอกสารตัวเขียนซาซัก บางครั้งก็ใช้งานผสมกับภาษาซาซัก
==อ้างอิง==
===บรรณานุกรม===
==แหล่งข้อมูลอื่น==
Online Dictionary Sasak language - English
David Goldsworthy's collection of Music of Indonesia and Malaysia archived with Paradisec includes open access recordings in Sasak.
ซาซัก
กลุ่มภาษาบาหลี–ซาซัก–ซุมบาวา
เกาะลมบก
อภิญญา สกุลเจริญสุข

อภิญญา สกุลเจริญสุข (เกิด 27 พฤษภาคม พ.ศ. 2533)  เป็นนักแสดง นางแบบ พิธีกรชาวไทย เริ่มเป็นที่รู้จักจากการเป็นนางเอกภาพยนตร์เรื่อง พลอย และอดีตพิธีกรรายการสตรอเบอร์รี่ชีสเค้ก
== ประวัติ ==
อภิญญา สกุลเจริญสุข หรือ สายป่าน เป็นบุตรสาวคนโตของวิเชียร และเพ็ญแข สกุลเจริญสุข มีน้องสาว คือ จริยา สกุลเจริญสุข(ผ้าแพร)  คุณพ่อกับคุณลุงหุ้นกันเปิดร้านอาหารที่สวีเดน
การศึกษา เข้าศึกษาระดับอนุบาล-ประถมฯ จาก โรงเรียนชินวร ระดับมัธยมต้น โรงเรียนนวมินทราชินูทิศ เตรียมอุดมศึกษาน้อมเกล้า ระดับมัธยมปลาย โรงเรียนเซนต์เทเรซา (ม.4 แล้วดร็อป) ไอบีเอส 3 (Interkids Bilinguall School) เคยศึกษาที่ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ ปัจจุบันสำเร็จการศึกษาจาก วิทยาลัยนิเทศศาสตร์ มหาวิทยาลัยรังสิต สาขาวิชาการภาพยนตร์และวีดิทัศน์  ได้รับเกียรตินิยมอันดับ 2 ด้วยเกรดเฉลี่ยสะสม 3.27
สายป่าน เข้าสู่วงการบันเทิงครั้งแรกด้วยผลงานถ่ายโฆษณา เมื่อวันที่ 12 สิงหาคม พ.ศ. 2544 เดิมพ่อแม่ตั้งชื่อเล่นให้ว่าสายป่าน แต่เห็นว่ายาวไปจึงเรียกตัวเองว่า "ป่าน" เฉย ๆ แต่เมื่อเป็นพิธีกรรายการสตรอเบอร์รี่ชีสเค้กซึ่งมีคนชื่อป่านอีกเหมือนกัน จึงกลับมาเรียกตนเองว่า "สายป่าน"
ต่อมาได้ถ่ายโฆษณา dtaç (ออกฉายในโรงภาพยนตร์) ซึ่งเป็นโฆษณาแรกที่ทำให้หลายคนสนใจและเริ่มเป็นที่รู้จัก จนได้แสดงภาพยนตร์เรื่องพลอย ทำให้เธอเป็นที่รู้จักมากขึ้น และสาวน้อยผมหยิกฟูก็กลายเป็นภาพติดตาผู้คนทั่วไปนับจากนั้น จากภาพยนตร์เรื่องนี้ทำให้สายป่านได้รับเสนอชื่อเข้าชิงในงาน เอเชียนฟิล์มอวอร์ดส (Asianfilmawards 2008) ในสาขา Best Supporting Actress ต่อมาจึงมีผลงานแสดงอย่างต่อเนื่อง เช่น ภาพยนตร์เรื่อง สี่แพร่ง, เฟรนด์ชิพ เธอกับฉัน, บุญชู 9 และละครโทรทัศน์เรื่อง ส้มหวานน้ำตาลเปรี้ยว  เป็นต้น
สายป่านเข้าพิธีสมรสกับนักแสดงหนุ่ม นันทวุฒิ บุญรับทรัพย์ เมื่อวันที่ 4 กรกฎาคม 2562
== ผลงาน ==
=== ละครโทรทัศน์ ===
=== ภาพยนตร์ ===
=== ภาพยนตร์สั้น ===
หลงรักเลย (ออกฉายในงานเทศกาลภาพยนตร์นานาชาติเชียงคาน) ร่วมกับ ณเดชน์ คูกิมิยะ, ธันวา สุริยจักร
บันทึกกรรม
*ตอน อโหสิ
*ตอน เด็กหญิงข้างสระ
*ตอน ปาณาติปาตา
*ตอน ความพยายามของกานดา
*ตอน Home/บ้านหลอน รับบทเป็น ตุ๊กตา
*ตอน โสเภณีข้ามชาติ
=== พิธีกร ===
สตรอเบอรี่ชีสเค้ก รุ่นที่ 1
=== มิวสิกวิดีโอ ===
แล้วแต่จะกรุณา (ศิลปิน ไอ..น้ำ)
I'm Sorry (ศิลปิน Ab normal)
ยืนยัน (ศิลปิน Calories Blah Blah)
ไม่เหงาไม่มาใช่ไหม (ศิลปิน แอมไฟน์)
แด่คนช่างฝัน เพลงประกอบภาพยนตร์เรื่องพลอย (ศิลปิน จ๊อบ บรรจบ)
กลัว เพลงประกอบภาพยนตร์เรื่องสี่แพร่ง (ศิลปิน ปกรณ์ ลัม)
จะได้เจออีกไหม (ศิลปิน ตรัย ภูมิรัตน เพลงประกอบภาพยนตร์ เฟรนด์ชิพ...เธอกับฉัน)
หากฉันตาย (ศิลปิน สล็อต แมชชีน)
รู้มั๊ยว่า...Love (ศิลปิน แอนดี้ เขมพิมุก Feat. มด กัลยา)
ฝัน หวาน อาย จูบ (ศิลปิน August Band Feat. ณัฐชา สวัสดิ์รักเกียรติ)
อ้อมกอดที่ไม่เหมือนเดิม (ศิลปิน ศิริพร อยู่ยอด)
เราเป็นคนไทย (ศิลปิน เพชร โอสถานุเคราะห์)
เริ่มต้นที่ตอนจบ (ศิลปิน มะตูม Mono Music)
เจ้าอ้วน (ศิลปิน Lipta)
== รางวัลด้านภาพยนตร์ ==
== รางวัลด้านเขียนบทและกำกับภาพยนตร์ ==
== รางวัลด้านละคร ==
== อ้างอิง ==
== แหล่งข้อมูลอื่น ==
ฐานข้อมูล
ฐานข้อมูล
ฐานข้อมูล
นักแสดงหญิงชาวไทย
บุคคลจากโรงเรียนนวมินทราชินูทิศ เตรียมอุดมศึกษาน้อมเกล้า
บุคคลจากวิทยาลัยนิเทศศาสตร์ มหาวิทยาลัยรังสิต
นางแบบไทย
นักแสดงภาพยนตร์หญิงชาวไทย
ภาษากัมเบอรา

ภาษากัมเบอราหรือภาษาซุมบา ภาษาซุมบาตะวันออก ภาษาฮุมบา ภาษาฮีลู ฮุมบา เป็นภาษากลุ่มมาลาโย-โพลีเนเซีย ใช้พูดในหมู่เกาะซุนดาน้อย ประเทศอินโดนีเซีย
==สัทวิทยา==
===สระ===
===พยัญชนะ===
==อ้างอิง==
Klamer, Marian (2005). "Kambera", in Adelaar, Karl Alexander and Himmelmann, Nikolaus: The Austronesian Languages of Asia and Madagascar. London: Curzon Press.
กัมเบอรา